***เอวัมเม สุตัง*** (แปลว่า: ข้าพเจ้าได้สดับมาแล้วอย่างนี้; บาลี: *Evaṃ me sutaṃ*; สันสกฤต: *Evaṃ mayā śrūtaṃ*) เป็นวลีขึ้นต้นของบทนำบรรทัดแรกซึ่งปรากฎในพระสูตรบาลีและสันสกฤตของศาสนาพุทธ วลีดังกล่าวปรากฏในพระสูตรว่าด้วยคำสั่งสอนของพระสัมมาสัมพุทธเจ้าในฐานะ "เครื่องยืนยันคำสอนของพระพุทธองค์" ในทางพุทธวิถีเชื่อว่า พระอานนท์ได้เป็นภิกษุรูปแรกที่ใช้วลีนี้เป็นครั้งแรก เพื่อเป็นเครื่องยืนยันพระธรรมของพระพุทธองค์ แต่นักวิชาการคัดค้านความเชื่อนี้ ซึ่งแย้งว่าวลีนี้มีความสัมพันธ์กันประโยคที่ปรากฏในพระสูตรเช่นไร และมีหลายทฤษฏีที่ขยายความวลีนี้ในมุมมองของพระสูตรนั้น ภายหลังวลีนี้ได้ปรากฏในพระสูตรของมหายานและวัชรยาน

ประวัติและการใช้
----------------

Colored limestone sculpture of monk holding unidentified objectรูปสลักหินปูนพระอานนท์ศิลปะจีนสร้างช่วงศตวรรษที่ 8
ในพระธรรมของศาสนาพุทธ — ปรากฏวลีนี้ครั้งแรกในอรรถกถาของทีฆนิกาย โดยพระอานนท์ ภิกษุรูปแรกที่ใช้วลีนี้ระหว่างการสังคยนาครั้งที่หนึ่ง ซึ่งจัดขึ้นที่ถ้ำสัตบรรณคูหา เมืองราชคฤห์ ในกาลครั้งนี้มีการบัญญัติพระไตรปิฎก และพระอานนท์ทำหน้าที่สังคิตี (สันสกฤต: *saṃgītakāra*) กล่าวคือเป็นผู้วิสัชชนาในคำสั่งสอนของพระพุทธองค์ ระหว่างที่เป็นพุทธอุปัฏฐากให้กับพระสัมมาสัมพุทธเจ้า

วลีนี้เป็นคำขึ้นต้นของประโยคที่กล่าวถึงสถานที่แสดงพระธรรมเทศนา และผู้ได้สดับพระธรรมนั้น ในอรรถกถาของจีน กล่าวว่า วลีนี้ปรากฏในพระสูตรในฐานะ *คำขึ้นต้นทั่วไป* (จีน: 通序; พินอิน: *tōngxù*), เนื้อหาของประโยคถัดมาจากวลีที่กล่าวถึงองค์ประกอบของพระสูตร เรียกว่า *คำขึ้นต้นเฉพาะ* (จีน: 別序; พินอิน: *biéxù*) ในพุทธพจน์ช่วงต้นบางฉบับ ได้ใช้วลีที่มีโครงสร้างเดียวกันว่า 'วุตฺตํ เหตํ ภควา' (แปลว่า: พระผู้มีพระภาคเจ้าตรัสแล้วอย่างนี้; บาลี: *Vutaṃ hetaṃ bhagavatā*) ปรากฏในอิติวุตตกะ ขุททกนิกาย

การตีความและการแปลศัพท์
-----------------------

วลีนี้ตีความโดยพระคันถรจนาจารย์ชาวอินเดียช่วงศตวรรษที่ 5 พระพุทธโฆสะ ว่า "ยืนยันในความมีอยู่ของพุทธะ" นักภารตวิทยา ฌ็อง ฟิลลีโยซาต์ (ค.ศ. 1906–82) ไม่เห็นด้วยกับการอธิบายแบบเดิมว่าพระอานนท์เป็นภิกษุที่ใช้วลีนี้เป็นรูปแรก โดยแย้งว่าวลีนี้ไม่ควรนำมาเป็นคำขึ้นต้นเพื่ออธิบายถึงองค์ประกอบซึ่งปรากฏในบทแรก โดยดูเหมือนจะมีผู้แต่งเป็นการรวบรวมเพิ่มภายหลัง  อย่างไรก็ตาม การเปรียบเทียบอักขระระหว่างพุทธกับเชน นักวิชาการสันสกฤต จอห์น โบล์ห (ค.ศ. 1917–84) เชื่อว่า วลีนี้เป็นการกล่าวโดยพุทธพจน์ทางตรงมากกว่าจะเป็นคำบอกเล่า

นักภารตวิทยา ฌ็อง เปอร์ลูยูสกี (1885–1944) เชื่อว่าวลีดังกล่าวใช้เพื่อเป็นวลีขึ้นต้นเพื่อแสดงความศักดิ์สิทธิ์ของพระสูตรแบบศรุติ เชื่อว่าประสงค์แสดงเพื่อยกฐานะของพระธรรมในศาสนาพุทธเดียวกับพระเวทในคติพราหมณ์ โบสท์เห็นพ้องกับเปอร์ลูยูสกีในพัฒนาการใช้วลีดังกล่าว แต่เพื่อเป็นประจักษ์พยานของพระธรรมในพระสัมมาสัมพุทธเจ้าว่า "พระธรรมคงได้โดยปราศจากการอธิบายเพิ่ม" โบสท์กล่าวว่าเมื่อพระสาวกได้สดับวลี *เอวัมเม สุตัง* ครั้งแรกโดยพระอานนท์ ทำให้ระลึกถึงพระมหากรุณาคุณของพระสัมมาสัมพุทธเจ้าโดยพลัน

อ้างอิง
-------

1. ↑  Tola & Dragonetti 1999, p. 54. sfn error: no target: CITEREFTolaDragonetti1999 (help)
2. 1 2  Brough 1950, p. 424. sfn error: no target: CITEREFBrough1950 (help)
3. ↑  Nanayakkara 1990, p. 174. sfn error: no target: CITEREFNanayakkara1990 (help)
4. 1 2  Powers 2013, Evaṃ mayā śrutaṃ ekasmin samaye. sfn error: no target: CITEREFPowers2013 (help)
5. ↑  Buswell & Lopez 2013, Saṃgītakāra. sfn error: no target: CITEREFBuswellLopez2013 (help)
6. ↑  Keown 2004, p. 89. sfn error: no target: CITEREFKeown2004 (help)
7. ↑  Buswell & Lopez 2013, Er xu. sfn error: no target: CITEREFBuswellLopez2013 (help)
8. ↑  Buswell & Lopez 2013, Itivuttaka. sfn error: no target: CITEREFBuswellLopez2013 (help)
9. ↑  Analayo 2007, p. 19. sfn error: no target: CITEREFAnalayo2007 (help)
10. 1 2 3  Przyluski 1940, p. 247, note 2. sfn error: no target: CITEREFPrzyluski1940 (help)
11. ↑  Nanayakkara 1990, pp. 174–5. sfn error: no target: CITEREFNanayakkara1990 (help)
12. ↑  Klaus 2007, p. 316. sfn error: no target: CITEREFKlaus2007 (help)
13. 1 2  Brough 1950, p. 425. sfn error: no target: CITEREFBrough1950 (help)